**RADA ŠKOLY PRI ZŠ SEVERNÁ 21**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI ZŠ SEVERNÁ 21 V MOLDAVE NAD BODVOU

ZA ROK 2017

**OBSAH:**

1. Úvod
2. Činnosť Rady školy pri ZŠ Severná 21 v Moldave nad Bodvou
3. Záver

**Úvod:**

**Rada školy**(ďalej RŠ) pri ZŠ Severná 21 v Moldave nad Bodvou v zložení viď. Štatút rady školy pracuje od 11.apríla 2016.

Podmienky vzniku a právne postavenie RŠ upravuje zákon

 č. 596/2003 Zb. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov s pôsobnosťou na štvorročné obdobie.

**Činnosť RŠ** sa riadi Štatútom RŠ pri ZŠ Severná 21 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu ZŠ Severná 21 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2017.

**Činnosť RŠ pri ZŠ Severná 21 v Moldave nad Bodvou**

**za rok 2017:**

V roku 2017 sa konali štyri zasadnutia RŠ.

Prvé zasadnutie RŠ v tomto roku sa uskutočnilo dňa **27. marca** **2017**. Zasadnutie otvorila a viedla predsedníčka RŠ Mgr. S. Strámová. Na tomto zasadnutí si prítomní členovia RŠ vypočuli **Výročnú správu o činnosti RŠ**, ktorú aj jednohlasne schválili.

Pani riaditeľka podala informáciu o výchovno- vzdelávacej činnosti školy

za I. polrok šk. roku 2016/2017. Informovala o počte a prospechu žiakov, o začlenených žiakoch, o aktivitách školy. Podala informácie o riešení príjazdovej cesty ku škole, a to rozšírením cesty a osadením dopravných značiek, o chystanej rekonštrukcii budovy školy, vonkajším zateplením a kompletnej výmene strešnej krytiny. Diskutovalo sa aj o výdajni stravy na ZŠ ČSA s vyuč. jaz. maďarským a s ňou spojenými výdavkami.

Ďalšie zasadnutie RŠ sa konalo dňa **26. júna 2017.**

P. riaditeľka Mgr. Dubinská podala Správu o výchovno – vzdelávacej činnosti za II. polrok šk.r. 2016/2017. Informovala prítomných o prospechu žiakov, o počte vymeškaných hodín, o výsledkoch MONITORA 5 a 9, ale aj aktivitách školy. Potom predložila členom RŠ Výchovný program ŠKD, ktorý je platný na nasledujúce 4 roky teda do roku 2011.

P. riaditeľka informovala prítomných o úspešnom projekte SPP a odovzdávaním nového ihriska, spojeného s Dňom rodiny. P. riaditeľka oboznámila členov o podaní projektu na multifunkčné ihrisko a zapojení sa školy do projektu IT AKADEMY. Informovala o zmenách týkajúcich sa nového školského roka, aj o personálnych zmenách a oznámila členom RŠ, že odchádza do dôchodku a končí s funkciou riaditeľky školy po čerpaní dovolenky ku dňu 31.8. 2017.

P. prednostka MÚ PaedDr. K. Vranaiová sa p. riad. H. Dubinskej v mene MÚ poďakovala za jej dlhoročnú prácu vo funkcii riad. školy. Následne informovala členov RŠ, že zriaďovateľ má šesť mesačnú lehotu na vymenovanie nového riaditeľa do funkcie.

Tretie zasadnutie sa uskutočnilo **9. októbra 2017.**

P. predsedkyňa informovala členov RŠ o zmene členstva v RŠ. K zmene došlo v radoch členov delegovaných zástupcov mesta. Pán Jaroslav Pupala sa vzdal poslaneckého mandátu v MZ. Následne na to, bol v septembri Mestským zastupiteľstvom odvolaný a na jeho miesto za člena RŠ za delegovaného zástupcu mesta bola vymenovaná pani Iveta Kmeťová- poslankyňa MZ.

Správu o výchovno – vzdelávacej činnosti za školský rok 2016/2017 podala p. zástupkyňa Mgr. Renáta Ovseníková, súčasne poverená vedením školy.

P.zástupkyňa Mgr. Renáta Ovseníková, súčasne poverená vedením školy oboznámila prítomných členov RŠ s aktuálnou situáciou riadenia ZŠ. Po odchode Mgr. H. Dubinskej do starobného dôchodku k dňu 31.8.2017 prevzala od zriaďovateľa dočasné poverenie riadením školy Mgr. G. Janičová. Následne na to, sa p. zástupkyňa Mgr. G. Janičová ku dňu 21. 9.2017 vzdala poverenia na dočasné riadenie školy. Zriaďovateľ teda poveril dočasným riadením školy p. zástupkyňu Mgr. Renátu Ovseníkovú.

P. predsedkyňa RŠ informovala členov RŠ o vyhlásenom výberovom konaní na funkciu riaditeľa ZŠ Severná 21 v Moldave nad Bodvou. Členovia RŠ sa dohodli na termíne, mieste a čase výberového konania, ktoré sa stanovilo na 24.10.2017 (utorok) v Podnikateľskom inkubátore mesta o 14:00 hod.

Štvrté zasadnutie sa konalo **24. októbra 2017.** Na tomto prípravnom stretnutí k výberovému konaniu na obsadenie miesta riaditeľa ZŠ sa uskutočnila voľba predsedu výberovej komisie, stanovili sa kritériá hodnotenia uchádzačov, spôsob voľby a oboznámenie sa s koncepciami rozvoja školy.

Výberového konania sa zúčastnil delegovaný zástupca OÚ Mgr. Viktória Rozsypalová a 10 členovia RŠ. Predsedkyni RŠ Mgr. Sylvii Strámovej bolo dočasne pozastavené členstvo v RŠ pre účasť vo výberovom konaní. Delegovaný člen ŠŠI sa nedostavil.

Výberového konania sa zúčastnili 2 uchádzači- Mgr. G. Janičová a Mgr. S. Strámová. Na základe výsledkov volieb bola do funkcie riaditeľa školy od 1.11.2017 na päť ročné funkčné obdobie vymenovaná Mgr. G. Janičová.

Zo všetkých zasadnutí bola vyhotovená zápisnica. Na dvoch zasadnutiach RŠ bola prítomná riaditeľka školy a na ďalšom zasadnutí zástupkyňa školy dočasne poverená vedením školy, ktorá RŠ predkladala správy a informácie podľa požiadaviek RŠ.

Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

 **ZÁVER:**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je umiestnená v zborovni ZŠ Severná 21 a zverejnená na webovej stránke školy : http://www.zs2moldava.edupage.org.

**RŠ pri ZŠ Severná 21**:

Predseda: Mgr. Sylvia Strámová

**Kontakt:**

ZŠ Severná 21

Moldava nad Bodvou

045 01

**Tel.:**055/4603109

**Fax:**055/4898099

**e-mail:**zsmoldava@szm.sk